XXVIII. Arrasate Oñati lasterketa. Urriak 8, 2011 
Patinatzaileentzako araudi partikularra 
1. Artikulua 
Patinetan egingo den Arrasate Oñati lasterketa korrikalarien araudiaren arabera ospatuko den arren, beste arau hauek ere kontuan izan beharko ditu patinatzaileak: 

2. Artikulua 
Kaskoa erabiltzea derrigorrezkoa da. Gainontzeko babesgaiak gomendagarriak dira. 

3. Artikulua 
Dortsala aurrealdean eraman behar da, zenbakia argi ikusi beharko da.

Txipa orkatilan eraman behar da. Lasterketa amaitu ondoren, txipa antolatzaileei itzuli egin beharko zaie baldin eta alokairuzkoa bada. 

4. Artikulua 
Patinatzaileen irteera ordua korrikalariena baino 10’ aurretik izango da, hau da 16:50etan Arrasateko Portaloian. 

5. Artikulua 
Lasterketa bukatzeko gehienezko denbora 90 minutukoa izango da. Lehenengo korrikalariak harrapatutako patinatzaileak bide bazterretik jarraitu ahal izango dute LEHENTASUNA korrikalariei emanez.
6. Artikulua 
Arrasate Oñati lasterketa herrikoia da; hala ere, gutxieneko oinarri fisiko eta teknikoa eskatzen du. Ibilbidean zehar antolatzaile eta epaileak egongo dira, patinatzailea behar den gutxieneko teknika mailaren jabe ez dela ikusten badute, hau kaleratzeko ahalmena izango dute; ezbeharrak saihestu aldera.

Behar beharrezkoa da patinen gainean frenatzen eta taldean moldatzen jakitea. 

Nahiz eta herrikoia izan, lasterketa bat da, ez paseo lasai bat. 

7. Artikulua 
Guztiz debekatuta dago bizikleten zein beste ibilgailuen aspirazioa aprobetxatzea, baita ere ibilgailu horiei heltzea, horrela eginez gero, patinatzailea deskalifikatuko da.

